Лотин: Ichki ishlar organlari xodimlari, teatrga qilgan tashrifida “Andishali kelin” spektaklini tomosha qilishdi

O‘zbekiston Respublikasi Ichki ishlar vazirligining 2022 yil 25 martdagi “Vatanga va xalqqa sadoqat bilan xizmat qilish oliy – burchimiz” shiori ostida “Ma’naviyat oyligi”ni o‘tkazish to‘g‘risida Farmoyishi ijrosini ta’minlash maqsadida, Surxondaryo viloyati IIBda ham bir qator amaliy ishlar olib borilmoqda.  
Ichki ishlar organlari xodimlarining ma’naviy dunyoqarashini yuksaltirish, tariximiz, milliy qadriyatlarimizga hurmat hamda ularni vatanparvarlik ruhida tarbiyalashda madaniyat va san’atning xususan teatrning ahamiyati ham beqiyos hisoblanadi.  
Shu boisdan, Surxondaryo viloyati ichki ishlar organlarida xizmat qilayotgan xodimlar va ularning oila a’zolarini bo‘sh vaqtlarini mazmunli tashkil etish ularni madaniy hordiq chiqarishlari hamda ma’naviy ozuqa olishlari uchun «Ma’naviyat oyligi» doirasida teatr haftaligi tashkil etilib, xodimlar hamda ularning oila a’zolari e’tiboriga Surxondaryo viloyati musiqali drama teatrining ijodiy jamoasi tomonidan sahnalashtirilgan «Andishali kelin» nomli spektakli namoyish etildi.

Ushbu spektakl namoyishi Ichki ishlar organlari xodimlarining ma’naviy dunyoqarashini yuksaltirish, xodimlarni madaniyat va san’atning turli sohalariga bo‘lgan qiziqishlarini oshirishga qaratilganligi bilan yanada muhim ahamiyat kasb etdi.  
«Ma’naviyat oyligi» doirasida Surxondaryo viloyati ichki ishlar organlari xodimlari o‘rtasida o‘tkazilayotgan bu kabi ma’naviy-ma’rifiy tadbirlar davom etmoqda.

Кирил: Ички ишлар органлари ходимлари, театрга қилган ташрифида “Андишали келин” спектаклини томоша қилишди

Ўзбекистон Республикаси Ички ишлар вазирлигининг 2022 йил 25 мартдаги “Ватанга ва халққа садоқат билан хизмат қилиш олий – бурчимиз” шиори остида “Маънавият ойлиги”ни ўтказиш тўғрисида Фармойиши ижросини таъминлаш мақсадида, Сурхондарё вилояти ИИБда ҳам бир қатор амалий ишлар олиб борилмоқда.

Ички ишлар органлари ходимларининг маънавий дунёқарашини юксалтириш, тарихимиз, миллий қадриятларимизга ҳурмат ҳамда уларни ватанпарварлик руҳида тарбиялашда маданият ва санъатнинг хусусан театрнинг аҳамияти ҳам беқиёс ҳисобланади.

Шу боисдан, Сурхондарё вилояти ички ишлар органларида хизмат қилаётган ходимлар ва уларнинг оила аъзоларини бўш вақтларини мазмунли ташкил этиш уларни маданий ҳордиқ чиқаришлари ҳамда маънавий озуқа олишлари учун «Маънавият ойлиги» доирасида театр ҳафталиги ташкил этилиб, ходимлар ҳамда уларнинг оила аъзолари эътиборига Сурхондарё вилояти мусиқали драма театрининг ижодий жамоаси томонидан саҳналаштирилган «Андишали келин» номли спектакли намойиш этилди.

Ушбу спектакль намойиши Ички ишлар органлари ходимларининг маънавий дунёқарашини юксалтириш, ходимларни маданият ва санъатнинг турли соҳаларига бўлган қизиқишларини оширишга қаратилганлиги билан янада муҳим аҳамият касб этди.

«Маънавият ойлиги» доирасида Сурхондарё вилояти ички ишлар органлари ходимлари ўртасида ўтказилаётган бу каби маънавий-маърифий тадбирлар давом этмоқда.